እቲ ትካል እንታይ ዓይነት ክዳውንቲ የፍሪ?
ጥይት ዘየንኩሎ ክዳን ኣብ ዕዳጋ!
ዘመናዊ ቅዲ ክዳን ዝሓዙ ጥይት ዘየንኩሎም ክዳውንቲ ኣብ ነዘርላንድስ ዝርከብ ትካል የፍሪ ምህላዉ ተፈሊጡ። እቲ ትካል ዝስንዖ ፍርያት ካናቴራ፡ ጎልፎ፡ ጃኬትን ክራቫታን ይርከቦ። ንዝጥምቶ ሰብ እቲ ክዳውንቲ ካብ ካልእ ንቡር ክዳውንቲ ብመልክዑ ጠሪሱ ኣይፈላለን። ሓደጋ ከይወርዶ ኣብ ስግኣት ዝነብር ሰብ፡ እቲ ጥይት ዘየንኩሎ ክዳውንቲ ስክፍትኡ ከጕድለሉ ይኽእል። ኣብ ከተማ ፓሪስ ዝነበረ ቤት ጽሕፈት ሻርሊ ሂብዶ ናይ ዝተባህለ መጽሄት ብኣሸበርቲ መጥቃዕቲ ወሪድዎ ሓያሎ ሰባት ካብ ዝሞቱ ንደሓር፡ እቲ ጥይት ዘየንኩሎ ክዳውንቲ ኣብ ኤውሮጳ ጠለባት ክረክብ ጀሚሩ ምህላዉ ይሕበር። እታ ዝሓሰረት ክዳን ኣስታት 2,400 ዩሮ ($2,700) እያ ትውድእ።
ካናቴራ፡ ጎልፎ፡ ጃኬትን ክራቫታን